میدان وردګو ولایت کې د افغانی سرې میاشتې ټولنې له لوری په (۸۰) سېلاب ځپلو کورنیو نغدی مرستې ووېشل شوې!* نن یکشنبه د روان ۱۴۴۵ سپوږمیز کال د ذوالقعدې میاشتې ۲۴ مه نېټه، د افغانی سرې میاشتې ټولنې اړوند مرکزی سویل لویدیځ زون ریاست سره په همغږۍ، د میدان وردګ ولایتی څانګې رئیس ښاغلی! مولوی عتیق الله "حماد" تر څارنې لاندې، د څانګې د (BDRT) ټیم غړو په همکارۍ ،د یاد ولایت مرکز میدان ښار په شمول د جلرېز، سید آباد، جغتو، چک او دایمیر داد ولسوالیو له جملې د وروستیو اورښتونو له کبله په (۸۰) زیانمنو شوو کورنیو د یادې ټولنې له لوری د نړیوال سره صلیب (ICRC) په مالی ملاتړ نغدی مرستې ووېشل شوې. د یادونې وړ ده، چې هرې کورنۍ ته (۷۵۰۰) افغانۍ ورکړل شوې، چې ټولټال (۶۰۰۰۰۰) افغانۍ کېږی. په درنښت د میدان وردګ ولایت سرې میاشتې ریاست د خپرونو مدیریت.